De Kellner kickt, de Gäst, de kiken,
Sei hadden Peitern sinesgliken
In ehr Gesellschaft noch nich eins seihn.
Indeß de Kellner bringt en Glas,
Wat för den Pris ganz nüdlich was,
Un Peiter drinkt: »Gesundheit, mine Haarn!«
Ein von de Gäst, de drinkt un nickt,
Doch will't kein Unnerhollung ward'n,
Un Peiter stellt sick hen und kickt
Ut't Finster rut: »Scheun Weder, mine Harrn!«
Na, einer giwwt em dorin recht,
Un Peiter dreiht sick üm un seggt:
»Wahrhaftig, scheunes Weder, mine Harrn!«